CELEX: 62018CA0507
Language: et
Date: 2020-04-23 00:00:00
Title: Kohtuasi C-507/18: Euroopa Kohtu (suurkoda) 23. aprilli 2020. aasta otsus (Corte suprema di cassazione eelotsusetaotlus – Itaalia) – NH versus Associazione Avvocatura per i diritti LGBTI – Rete Lenford (Eelotsusetaotlus – Võrdne kohtlemine töö saamisel ja kutsealale pääsemisel – Direktiiv 2000/78/EÜ – Artikli 3 lõike 1 punkt a, artikli 8 lõige 1 ja artikli 9 lõige 2 – Seksuaalse sättumuse alusel diskrimineerimise keeld – Tööle saamise või kutsealale pääsemise tingimused – Mõiste – Homoseksuaalsete isikute töölevõtmise välistavad avaldused – Euroopa Liidu põhiõiguste harta artikli 11 lõige 1, artikli 15 lõige 1 ja artikli 21 lõige 1 – Õiguste kaitse – Sanktsioonid – Kollektiivset huvi esindav juriidiline isik – Õigus pöörduda kohtusse ilma konkreetse kaebaja nimel tegutsemata või kannatanu puudumisel – Õigus saada hüvitist)

13.7.2020   
            
            
               ET
            
            
               Euroopa Liidu Teataja
            
            
               C 230/5
            
         
      Euroopa Kohtu (suurkoda) 23. aprilli 2020. aasta otsus (Corte suprema di cassazione eelotsusetaotlus – Itaalia) – NH versus Associazione Avvocatura per i diritti LGBTI – Rete Lenford
      (Kohtuasi C-507/18) (1)
      
      (Eelotsusetaotlus - Võrdne kohtlemine töö saamisel ja kutsealale pääsemisel - Direktiiv 2000/78/EÜ - Artikli 3 lõike 1 punkt a, artikli 8 lõige 1 ja artikli 9 lõige 2 - Seksuaalse sättumuse alusel diskrimineerimise keeld - Tööle saamise või kutsealale pääsemise tingimused - Mõiste - Homoseksuaalsete isikute töölevõtmise välistavad avaldused - Euroopa Liidu põhiõiguste harta artikli 11 lõige 1, artikli 15 lõige 1 ja artikli 21 lõige 1 - Õiguste kaitse - Sanktsioonid - Kollektiivset huvi esindav juriidiline isik - Õigus pöörduda kohtusse ilma konkreetse kaebaja nimel tegutsemata või kannatanu puudumisel - Õigus saada hüvitist)
      (2020/C 230/05)
      Kohtumenetluse keel: itaalia
      
         Eelotsusetaotluse esitanud kohus
      
      Corte suprema di cassazione
      
         Põhikohtuasja pooled
      
      
         Kassaator: NH
      
         Kostja: Associazione Avvocatura per i diritti LGBTI – Rete Lenford
      
         Resolutsioon
      
      
                  1.
               
               
                  Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 3 lõike 1 punktis a sisalduvat mõistet „tööle saamise […] või kutsealale pääsemise tingimused“ tuleb tõlgendada nii, et selle mõiste alla kuuluvad avaldused, mille isik tegi audiovisuaalse saate käigus ja mille kohaselt ei võtaks ta kunagi oma ettevõttesse tööle teatava seksuaalse sättumusega isikuid ega sooviks teha nendega koostööd, samas kui ühtegi töölevõtmise menetlust ei olnud käimas ega kavandatud, tingimusel, et seos nende avalduste ja asjaomases ettevõttes kohaldatavate tööle saamise või kutsealale pääsemise tingimuste vahel ei ole hüpoteetiline.
               
            
                  2.
               
               
                  Direktiivi 2000/78 tuleb tõlgendada nii, et sellega ei ole vastuolus riigisisesed õigusnormid, mille kohaselt on advokaatide ühingul, mille põhikirjajärgne eesmärk on kaitsta kohtus isikuid, kellel on eelkõige teatav seksuaalne sättumus, ning edendada selle isikute kategooria kultuuri ja austust nende õiguste vastu, selle eesmärgi tõttu ja oma võimalikust tulunduslikust eesmärgist sõltumata automaatselt õigus algatada kohtumenetlus kõnealusest direktiivist tulenevate kohustuste täitmise tagamiseks ja vajaduse korral nõuda kahju hüvitamist, juhul kui nimetatud isikute kategooria suhtes esinevad selle direktiivi mõttes diskrimineerivad asjaolud ja kannatanu ei ole tuvastatav.
               
            
         (1)  ELT C 436, 3.12.2018.